Bruno Ciberej

Branislav Ciberej známy skôr pod umeleckým menom Bruno Ciberej (* 29. august 1978, Trebišov) je slovenský moderátor. Vyštudoval Ekonomickú univerzitu v Bratislave a do povedomia divákov sa dostal vďaka moderovaniu programov ako Slovensko hľadá Superstar, Let's Dance a iných súťažných relácií.

Kariéra
Mediálnu kariéru začal vo Fun rádiu. Neskôr moderoval viacero projektov v STV, Markíze aj TV JOJ. Spočiatku pracoval ako prekladateľ anglických textov pre moderátorov. Na televíznej obrazovke sa prvýkrát objavil v relácii Smotánka, kde pôsobil ako externý moderátor, ktorý spoza kamery robil interview s rôznymi známymi slovenskými aj zahraničnými osobnosťami a celebritami. Dostatočne veľký priestor však dostal až v jeho vlastnej TV šou Exclusiv, vysielanej na TV JOJ, kde nahliada do súkromia úspešných a bohatých ľudí. Okrem médií pracoval pre módny dom Alizé ako marketingový a PR manažér.

Referencie

 Zdroj 


Kategória:Slovenskí televízni moderátori
Kategória:Osobnosti z Trebišova
Kategória:Absolventi Ekonomickej univerzity v Bratislave